హైదరాబాద్లో 27 శాతం పెరిగిన ధరన్యూఢిల్లీ: పెద్ద నోట్ల రద్దు ప్రభావం నుంచి సిమెంట్ రంగం బయట పడింది. దేశ వ్యాప్తంగా ప్రస్తుతం సిమెంట్ ధర దాదాపుగా పెద్ద నోట్ల రద్దుకు ముందున్న స్థాయికి చేరింది. దేశీయ రేటింగ్ సంస్థ ‘ఇక్రా’ రేటింగ్ సంస్థ పేర్కొంది. హైదరాబాద్ మార్కెట్లో సిమెంట్ ధర పెరుగుదల మరింత ఎక్కువగా ఉందని తెలిపింది. ఈ మార్కెట్లో ఏప్రిల్ నెలలో బస్తా (50 కిలోలు) సిమెంట్ ధర రూ.60 (27 శాతం) పెరిగి రూ.325-330కి చేరిందని పేర్కొంది. నిజానికి ప్రస్తుతం హైదరాబాద్ మార్కెట్లో పలు కంపెనీల సిమెంట్ బస్తా ధర రూ.370 వరకు పలుకుతోంది. పెద్ద నోట్ల రద్దుతో గత ఏడాది అక్టోబర్ నుంచి ఈ సంవత్సరం జనవరి వరకు అహ్మదాబాద్ మార్కెట్లో సిమెంట్ ధర 17 శాతం తగ్గింది. అయితే ఈ సంవత్సరం ఫిబ్రవరి నుంచి 19 శాతం పెరిగి ప్రస్తుతం బస్తా ధర రూ.265 పలుకుతోందని ఇక్రా నివేదిక తెలిపింది. దేశ తూర్పు ప్రాంతంలో మాత్రం ధరల పెరుగుదల ఆరు శాతం మాత్రమే ఉంది. తగ్గిన వినియోగం: ధరలు కోలుకున్నా పెద్ద నోట్ల రద్దు దేశంలో సిమెంట్ వినియోగాన్ని తగ్గించింది. 2016-17 ఆర్థిక సంవత్సరం మొదటి 11 నెలల్లో వినియోగం 25.5 కోట్ల టన్నులకు తగ్గించింది. అంతకు ముందు సంవత్సరంతో పోలిస్తే ఇది దాదాపు ఒక శాతం తక్కువని ఇక్రా పేర్కొంది.
hyderabadlo 27 saatam perigina dharanyudilli: pedda notla raddu prabhaavam nunchi siment rangam bayata padindi. desha vyaaptamgaa prastutam siment dhara daadaapugaa pedda notla radduku mundunna sthaayiki cherindi. desheeya rating samstha ‘ikra’ rating samstha perkondi. hyderabad marketlo siment dhara perugudala marinta ekkuvagaa undani telipindi. ee marketlo epril nelalo basta (50 kilolu) siment dhara roo.60 (27 saatam) perigi roo.325-330ki cherindani perkondi. nijaaniki prastutam hyderabad marketlo palu companyla siment basta dhara roo.370 varaku palukutondi. pedda notla raddutho gatha edaadi actober nunchi ee samvatsaram janavari varaku ahmadabad marketlo siment dhara 17 saatam taggindi. ayithe ee samvatsaram fibravari nunchi 19 saatam perigi prastutam basta dhara roo.265 palukutondani ikra nivedika telipindi. desha thoorpu praantamlo maatram dharala perugudala aaru saatam matrame undi. taggina viniyogam: dharalu kolukunna pedda notla raddu desamlo siment viniyogaanni tagginchindi. 2016-17 aardhika samvatsaram modati 11 nelallo viniyogam 25.5 kotla tannulaku tagginchindi. antaku mundu samvatsaramtho poliste idhi daadaapu oka saatam takkuvani ikra perkondi.